Officiales regni Hierosolymitani
Officiales regni Hierosolymitani, illi scilicet qui officia alta tenuerunt Regni Transmarini mediaevalis, sex semper fuerunt: constabularius, marescalcus, senescalcus, camerarius (haec sunt "magna officia"), insuper botellarius et cancellarius. Talia officia in regno Francico saeculo XI exstabant, e qua regione orti sunt primi reges Hierosolymorum. Hierosolymis anno 1187 amissis, auctoritate in regnum Cypri transmissa, eadem officia saeculo XIII nobilibus Cypriotis interdum attributa sunt.